2020. gada 15. jūlijā Rīkojums Nr. 385

Rīgā (prot. Nr. 44 26. §)

**Par apropriācijas pārdali**

1. Lai nodrošinātu finansējumu Covid-19 seku novēršanas un pārvarēšanas pasākumiem, atbalstīt apropriācijas pārdali 426 084 *euro* apmērā no Ekonomikas ministrijas budžeta apakšprogrammas 29.05.00 "Valsts pētījumu programma enerģētikā" uz budžeta resora "74. Gadskārtējā valsts budžeta izpildes procesā pārdalāmais finansējums" programmu 02.00.00 "Līdzekļi neparedzētiem gadījumiem" atbilstoši Covid-19 infekcijas izplatības seku pārvarēšanas likuma 25. pantam.

2. Ekonomikas ministrijai sagatavot un normatīvajos aktos noteiktajā kārtībā iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidents A. K. Kariņš

Ekonomikas ministrs J. Vitenbergs